Diari Oficial de la Generalitat Valenciana


Sumari del DOGV 847, del 16-06-1988 (1988/811431)

RESOLUCIÓ de 8 de juny de 1988, del Conseller d'Administració Pública, per la qual es delegada en el Secretari General i els Directors Territorials de la Conselleria d'Agricultura i Pesca la facultat de contractació de Personal Laboral en determinats supòsit .
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   847

Data del DOGV
:   16-06-1988

Secció del DOGV
:   ALTRES DISPOSICIONS

Número del document
:   1988/811431


Data del document
:   08-06-1988

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 8 de juny de 1988, del Conseller d'Administració Pública, per la qual és delegada en el Secretari General i els Directors Territorials de la Conselleria d'Agricultura i Pesca la facultat de contractació de Personal Laboral en determinats supòsits.  
l?article 38-dos del Decret 69/86, de 2 de juny (DOGV de 20 de juny de 1986), del Consell de la Generalitat Valenciana, pel qual és aprovat el Reglament de selecció de personal i provisió de llocs de treball de la Generalitat Valenciana, atribueix al Conseller d?Administració Pública la facultat de formalitzar els contractes laborals de durada determinada.  
La Conselleria d?Agricultura i Pesca, amb càrrec als respectius crèdits per a inversions, requereix formalitzar contractacions de personal en règim laboral amb caràcter temporal, previst en l'article 25 de la Llei 1/88, de Pressupostos de la Generalitat Valenciana, per a la realització, per administració directa, d'obres o serveis corresponents a programes inclosos en el Pressupost.  
Aquestes contractacions requereixen una agilitat administrativa, atesa la finalitat, i afecten gran nombre de treballadors.  
Així mateix, es requereix agilitat en la contractació de personal, en els supòsits d?absència temporal del seu titular, per tal que no es produesquen carències que puguen danyar el normal funcionament dels Serveis.  
La cobertura de llocs de treball compta amb un procediment administratiu que és vàlid en la pràctica totalitat dels supòsits, però que pot resultar ineficaç en els casos d?absència temporal del seu titular per causes imprevistes.  
L?article 68 de la Llei 5/83, de 30 de desembre (DOGV de 30 de desembre de 1983), de Govern Valencià, contempla la possibilitat de delegació de facultats, determinant que quan per aplicació del principi d'eficàcia siga convenient, aquesta delegació pot conferir-se, no en l?òrgan jeràrquic immediat inferior, sinó en qualsevol altre òrgan.  
Tal és el cas que es contempla en aquesta Resolució, per tal com les raons d'eficàcia apuntades en l?esmentat article demanen que la delegació s'efectue en els òrgans més propers al centre que experimenta la necessitat de cobertura, Secretaria General i Direccions Territorials de la Conselleria d?Agricultura i Pesca. Per altra banda, s'haurà de limitar als supòsits excepcionals als quals s'ha fet referència.  
En atenció d'aquests motius, i fent ús de les facultats que em confereix la Llei 5/83, de Govern Valencià,  
HE RESOL  
Primer  
Delegar en els Directors Territorials de la Conselleria d'Agricultura i Pesca, la facultat de formalització dels contractes laborals de durada determinada, amb càrrec als crèdits d'inversions per a la realització, per administració directa, d'obres o serveis corresponents a les Unitats Forestals.  
Segon  
Delegar en el Secretari General de la Conselleria d?Agricultura i Pesca, la facultat de formalització dels contractes laborals de durada determinada, amb càrrec als crèdits d'inversions, per a la realització, per administració directa, d'obres o serveis corresponents a l?IVIA, Servei de Protecció de Vegetals, de Producció i Sanitat Animal, de Llavors i Plantes de Viver, i de Protecció dels Recursos Naturals (i també qualsevol altre Servei de les Direccions Generals).  
Tercer  
Delegar en el Secretari General de la Conselleria d?Agricultura i Pesca la facultat de formalització dels contractes laborals per a cobertura de llocs de treball en els supòsits de substitució dels seus titulars en els casos d'absència d'aquests. motivada per permisos, llicències, processos de malaltia comuna o accidents de treball i semblants, relatius al personal adscrit a la Conselleria d?Agricultura i Pesca.  
Quart  
En la formalització de contractes, en virtut d'aquesta delegació, es farà constar expressament aquesta circumstància i es consideraran subscrits per l'autoritat que l?ha conferida.  
DISPOSICIO FINAL  
Aquesta Resolució entrarà en vigor el mateix dia de la publicació en el Diari Oficial de la Generalitat Valenciana.  
València, 8 de juny de 1988. - El Conseller d?Administració Pública: Joaquín Azagra Ros.